
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 799 


24 Οκτωβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού υπαλλήλων που θα επαναπροσ- 
ληφθούν στο ΥΕΘΑ/ΓΕΑ κατά το Β' Εξάμηνο του 

έτους 1994. 

Τρόπος εκλογής των αιρετών εκπροσώπων των δικα¬ 
στικών υπαλλήλων των πολιτικών και ποινικών δικα¬ 
στηρίων και των εισαγγελιών τους στα Δικαστικά 
(Υπηρεσιακά) Συμβούλια. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.471.11/ΑΔ 567681 (1) 

Καθορισμός αριθμού υπαλλήλων που θα επαναπροσλη- 
φθούν στο ΥΕΘΑ/ΓΕΑ κατά το Β' Εξάμηνο του έτους 
1994. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την Επιλογή προσωπικού 
και ρύθμιση θεμάτων διοίκησης». 

β. Το υπ’ αριθμό 565462/15.7.1994 Πρακτικό - Από¬ 
φαση Τριμελούς Επιτροπής του άρθρου 26 παρ. 4 του Ν. 
2190/94. 

γ. Την Φ. 471.1/ΑΔ 566914/Σ.1953/14.9.1994 Κοινή 
Υπουργική Απόφαση των Υπουργών Προεδρίας της Κυ¬ 
βέρνησης, Οικονομικών και Εθνικής Αμυνας «Καθορι¬ 
σμός αριθμού επαναπροσλαμβανομένων Υπαλλήλων σύμ¬ 
φωνα με τον Ν. 2190/94 άρθρο 25 παραγ. 13 για κάλυψη 
παγίων και διαρκών αναγκών. 

δ. Το γεγονός ότι από την έκδοση της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού (ΕΦ 11:710 και ΚΑΕ 0211, 0221, 0223, 0224, 
0226, 0229,0235, 0236, 0249,0261,0262). 

ε. Τις επιτακτικές υπηρεσιακές ανάγκες, αποφασί¬ 
ζουμε: 

1. Καθορίζουμε τον αριθμό των επαναπροσλαμβανομέ¬ 
νων υπαλλήλων στο ΥΕΘΑ/ΓΕΑ για το Β' εξάμηνο του 
Έτους 1994 ως ακολούθως: 

1. Μία (1) θέση Κλάδου ΠΕ Μηχανικών, ειδικότητας Αρ¬ 
χιτέκτονα. 


2. Δύο (2) θέσεις Κλάδου ΠΕ Μηχανικών, ειδικότητας 
Πολιτικού Μηχανικού. 

3. Τρεις (3) θέσεις Κλάδου ΤΕ Τεχνολογικών Εφαρμο¬ 
γών, ειδικότητας Τεχνολόγων Πολιτικών Μηχανικών. 

4. Τέσσερις (4) θέσεις κλάδου ΔΕ Διοικητικού - Λογιστι- 

1 κού. 

5. Μία (1) θέση κλάδου ΔΕ Τεχνικού ειδικότητας Εργο¬ 
δηγών Δομικών Έργων. 

6: Μία (1) θέση κλάδου ΔΕ Παροχής Υπηρεσιών ειδικό- 

2 τητας Τραπεζοκόμου. 

7. Μία (1) θέση κλάδου ΔΕ Πυροσβεστών. 

3. Οι επαναπροσλαμβανόμενοι καταλαμβάνουν αντί¬ 
στοιχες υφιστάμενες κενές οργανικές θέσεις τακτικού 
προσωπικού εκτός από τον Πυροσβέστη για τον οποίο θα 
συσταθεί προσωποπαγής θέση με σχέση εργασίας ιδιωτι¬ 
κού δικαίου αορίστου χρόνου. 

4. Η δαπάνη μισθοδοσίας του προσωπικού θα καλυφθεί 
από το αποθεματικό του Υπουργείου Οικονομικών με με¬ 
ταφορά ισόποσης πίστωσης στον Προϋπολογισμό της 
Πολ. Αεροπορίας έτους 1994, το δε συνολικό ποσό της 
δαπάνης για το έτος 1994 θα ανέλθει στα 7.800.000 δρχ., 
ενώ για το 1995 σχετική δαπάνη ύψους 31.000.000 δρχ. 
έχει προβλεφθεί στον υπό σχεδίαση Π.Υ./ΓΕΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1994 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΓΕΡΑΣΙΜΟΣ ΑΡΣΕΝΗΣ ΑΛ. ΠΑΠΑΔΟΠΟΥΛΟΣ 

- » - 

Αριθ. 114518 (2) 

Τρόπος εκλογής των αιρετών εκπροσώπων των δικαστι¬ 
κών υπαλλήλων των πολιτικών και ποινικών δικαστη¬ 
ρίων και των εισαγγελιών τους στα Δικαστικά (Υπηρε¬ 
σιακά) Συμβούλια. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 44 παρ. 3 εδ. 2 του Ν. 2172/93 «Τροποποί¬ 
ηση και αντικατάσταση διατάξεων του Ν. 1756/1988 «Κώ¬ 
δικας οργανισμού δικαστηρίων και κατάστασης δικαστι¬ 
κών λειτουργών», του Κώδικα Πολιτικής Δικονομίας, του 

Ποινικού Κώδικα του Κώδικα Ποινικής Δικονομίας και άλ¬ 
λες διατάξεις και 

2. Τη γνώμη της ΟΔΥΕ όπως διατυπώθηκε με το 197/ 
6.9.94 έγγραφό της. 

3. Το γεγονός ότι με την παρούσα δεν προκαλείται δα¬ 
πάνη στον κρατικό προϋπολογισμό, αποφασίζουμε: 

Άρθρο 1 

Προκήρυξη εκλογών 

1. Οι αιρετοί εκπρόσωποι των δικ. υπαλλήλων που παρί- 
στανται και εκφράζουν γνώμη ενώπιον των Δικαστικών 
(Υπηρεσιακών) Συμβουλίων του άρθρου 44 του Ν. 
2172/93 εκλέγονται με έμμεση καθολική και μυστική ψη¬ 
φοφορία, που διαξάγεται ανά διετία σε εργάσιμη ημέρα. 

Την προκήρυξη των εκλογών εκδίδει ο Υπουργός Δι¬ 
καιοσύνης ένα (1) μήνα πριν την ημερομηνία διεξαγωγής 
τους. Ημερομηνία εκλογής ορίζεται η τελευταία Πέμπτη 
του μήνα Μαΐου. 

2. Η εκλογή, όσον αφορά τα Πολιτικά και Ποινικά Δικα¬ 
στήρια, διεξάγεται στην έδρα κάθε Πρωτοδικείου. Δη- 
μιουργούνται 14 σώματα εκλεκτόρων, ένα για κάθε εφε- 
τειακή περιφέρεια και ένα για τον Άρειο Πάγο. Οι εκλέ¬ 
κτορες αναδεικνύονται με βάση την αρχή της αντιπροσω- 
πευτικότητας και με εκλογικό μέτρο 30 σε επίπεδο εφε- 
τειακής περιφέρειας και 100 σε επίπεδο Αρείου Πάγου. 
Αν από τη διαίρεση του αριθμού ψηφισάντων με το εκλο¬ 
γικό μέτρο προκύπτει κλάσμα μεγαλύτερο από το 1 /2 του 
εκλογικού μέτρου, προστίθεται ένας ακόμη εκλέκτορας. 
Έναν τουλάχιστον εκλέκτορα εκλέγουν οι δικ. υπάλληλοι 
κάθε πρωτοδικειακής περιφέρειας, ανεξάρτητα από το 
εκλογικό μέτρο και για τα δύο εκλεκτορικά σώματα. 

Για το Σώμα Εκλεκτόρων σε επίπεδο Εφετείων είναι 
απαραίτητη η εκλογή πέντε (5) τουλάχιστον εκλεκτόρων. 
Αν δεν συμπληρώνεται ο αριθμός αυτός, εκλέγονται οι 
αμέσως επόμενοι σε σταυρούς προτίμησης υποψήφιοι, 
από το σύνολο των υποψηφίων της Εφετειακής περιφέ¬ 
ρειας μέχρι συμπληρώσεως του αριθμού των πέντε (5) 
εκλεκτόρων. 

Άρθρο 2 

Δικαίωμα του εκλέγειν και εκλέγεσθαι 

1. Δικαίωμα να εκλέγουν έχουν όλοι οι δικαστικοί υπάλ¬ 
ληλοι οι οποίοι κρίνονται από τα Υπηρεσιακά Συμβούλια, 
χωρίς περιορισμούς. Οι υπάλληλοι οι οποίοι κατά το χρόνο 
διενέργειας της εκλογής είναι αποσπασμένοι σε άλλη 
Υπηρεσία ασκούν το εκλογικό τους δικαίωμα στην Υπηρε¬ 
σία που υπάγονται οργανικά. 

2. Δικαίωμα να εκλέγονται έχουν οι υπάλληλοι της παρ. 
1 του άρθρου αυτού εκτός των γραμματέων των Υπηρε¬ 
σιακών Συμβουλίων, των Γενικών Διευθυντών, των Προϊ¬ 
σταμένων Διεύθυνσης και αυτών που τελούν σε κατά¬ 
σταση αργίας. Οι υπάλληλοι που βρίσκονται σε απόσπαση 
έχουν δικαίωμα να εκλέγονται στο Υπηρεσιακό Συμβούλιο 
της Υπηρεσίας στην οποία υπάγονται οργανικά. 

3. Το δικαίωμα να εκλέγουν έχουν μόνο όσοι είναι γραμ¬ 
μένοι στον πίνακα εκλογέων του οικείου Υπηρεσιακού 
Συμβουλίου. 

Άρθρο 3 

Πίνακες εκλογέων - αιτήσεις, ενστάσεις 

1. Μέχρι τις 30 Μαρτίου κάθε δεύτερου έτους 


από τον Προϊστάμενο της Διεύθυνσης Γραμματείας των 
κατά τόπους Πρωτοδικείων πίνακες εκλογέων, οι οποίοι 
τοιχοκολλούνται σε όλες τις δικαστικές υπηρεσίες της πε¬ 
ριφέρειας του αντίστοιχου Πρωτοδικείου μέχρι τις 10 
Απριλίου. 

2. Κάθε εκλογέας μπορεί να ζητήσει με αίτησή του την 
εγγραφή του στον οικείο πίνακα καθώς και τη διόρθωση 
κάθε στοιχείου της εγγραφής του, που εσφαλμένα τυχόν 
έχει καταχωρηθεί στον κατάλογο ή έχει μεταβληθεί μετά 
την κατάρτιση του καταλόγου. Μαζί με τις αιτήσεις της πα¬ 
ραγράφου αυτής πρέπει να προσκομίζονται τα πιστοποιη¬ 
τικά ή τα έγγραφα των δημοσίων αρχών που δικαιολογούν 
τις ζητούμενες διορθώσεις, εφόσον δεν υπάρχουν στο 
προσωπικό μητρώο του υπαλλήλου. 

Οι αιτήσεις υποβάλλονται απευθείας ή αποστέλλονται 
τηλεγραφικά στον Προϊστάμενο της Διεύθυνσης Γ ραμμα¬ 
τείας του οικείου Πρωτοδικείου μέσα σε αποκλειστική 
προθεσμία πέντε (5) ημερών από την ανακοίνωση των πι¬ 
νάκων. 

3. Μέσα στις προθεσμίες της προηγούμενης παραγρά¬ 
φου και με τον ίδιο τρόπο, καθένας που έχει το δικαίωμα 
να εκλέγει, μπορεί να υποβάλλει στον Προϊστάμενο Δ/ 
νσεως της Γ ραμματείας του Πρωτοδικείου ένσταση για τη 
διαγραφή κάποιου από τους πίνακες εκλογέων για λόγους 
που αναφέρονται στην ιδιότητά του ως εκλογέα. Η έν¬ 
σταση περιέχει το ονοματεπώνυμο και τη διεύθυνση αυ¬ 
τού που την υποβάλλει, το ονοματεπώνυμο εκείνου ενα¬ 
ντίον του οποίου στρέφεται, τον συγκεκριμένο πίνακα 
εκλογέων και τους ειδικούς και συγκεκριμένους λόγους 
που επικαλείται για τη διαγραφή. 

4. Ο Προϊστάμενος της Δ/νσεως της Γ ραμματείας του 
Πρωτοδικείου μετά τη λήξη του πενταημέρου της παρα¬ 
γράφου 2 διαβιβάζει με αιτιολογημένη εισήγησή του τις 
υποβληθείσες ενστάσεις καθώς και τον εκλογικό κατά¬ 
λογο εντός διημέρου στην αρμόδια υπηρεσία του Υπουρ¬ 
γείου Δικαιοσύνης, η οποία εξετάζει τις αιτήσεις και τις εν¬ 
στάσεις, επιφέρει τις σχετικές μεταβολές στους πίνακες 
στα κατά τόπους Πρωτοδικεία ή Εφετεία. Οι πίνακες 
εκλογέων και εντός διημέρου επιστρέφει τους οριστικο- 
ποιημένους πίνακες οριστικοποιούνται μέχρι τις 30 Απρι¬ 
λίου. 

Άρθρο 4 

Υποβολή Υποψηφιοτήτων 

1. Κάθε εκλογέας που έχει το δικαίωμα να εκλέγεται 
έχει δικαίωμα να συμμετέχει ως υποψήφιος στις εκλογές. 
Οι υποψηφιότητες υποβάλλονται εγγράφως από τους εν¬ 
διαφερομένους, με αίτησή τους που παραδίδεται ή απο- 
στέλλεται στον Προϊστάμενο της Διεύθυνσης Γραμμα¬ 
τείας του αντίστοιχου Πρωτοδικείου από 1 μέχρι τις 10 
Απριλίου του έτους εκλογής. Στην αίτηση αναγράφεται το 
όνομα, το επώνυμο, το πατρώνυμο, η υπαλληλική ιδιότητα 
και η ακριβής ταχυδρομική διεύθυνση του υποψηφίου. 

2. Μέχρι τις 11 Απριλίου του έτους εκλογής συντάσσο- 
νται στα αντίστοιχα Πρωτοδικεία αλφαβητικά πίνακες 
υποψηφίων εκλεκτόρων, στους οποίους περιλαμβάνονται 
όλοι όσοι υπέβαλαν υποψηφιότητα. Οι εν λόγω πίνακες 
αποστέλλονται και τοιχοκολλούνται σε όλες τις δικαστικές 
υπηρεσίες της περιφέρειας του Πρωτοδικείου. 

3. Μέσα σε αποκλειστική προθεσμία πέντε (5) ημερών 
από την τοιχοκόλληση των πινάκων υποψηφίων, καθένας 
που είναι γραμμένος στον πίνακα εκλογέων μπορεί να 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7495 


υποβάλλει στον Προϊστάμενο της Διεύθυνσης Γραμμα¬ 
τείας του οικείου Πρωτοδικείου ένσταση για διαγραφή κά¬ 
ποιου από τον πίνακα υποψηφίων, εφόσον υπόκειται σε 
στέρηση του δικαιώματος του εκλέγεσθαι σύμφωνα με 
την παράγραφο 2 του άρθρου 2. Η ένσταση παραδίδεται ή 
αποστέλλεται τηλεγραφικά. Η εξέταση των ενστάσεων 
αρμόδια υπηρεσία του Υπουργείου Δικαιοσύνης μέσα σε 
τρεις (3) εργάσιμες ημέρες από τότε που τις παρέλαβε, γί¬ 
νεται από την εφορευτική επιτροπή μέσα σε τρεις (3) ερ¬ 
γάσιμες ημέρες από τότε που τις παρέλαβε. 

4. Οι οριστικοί πίνακες των υποψηφίων καταρτίζονται 
από τους Προϊσταμένους της Διεύθυνσης Γραμματείας 
των οικείων Πρωτοδικείων μετά την εξέταση των ενστά¬ 
σεων από την αρμόδια υπηρεσία του Υπουργείου Δικαιο¬ 
σύνης το αργότερο μέχρι 1 Μαΐου. Ο Προϊστάμενος της 
Διεύθυνσης Γραμματείας των οικείων Πρωτοδικείων, 
αποστέλλει τον οριστικό πίνακα υποψηφίων σε όλες τις 
δικαστικές υπηρεσίες της περιφέρειας του Πρωτοδικείου, 
οι οποίες τους ανακοινώνουν κατά τα οριζόμενα στην πα¬ 
ράγραφο 2 του παρόντος άρθρου. 

Αρθρο 5 

Αντιπρόσωποι και πληρεξούσιοι των υποψηφίων 

1. Κάθε υποψήφιος έχει δικαίωμα να διορίσει από έναν 
αντιπρόσωπο με ένα αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου και παραδίδεται στην εφορευτική επιτροπή. 
Για το διορισμό γίνεται μνεία στο βιβλίο των πρακτικών της 
εκλογής. 

2. Οι υποψήφιοι ή οι αντιπρόσωποί τους ή όταν αυτοί 
λείπουν οι αναπληρωτές τους, έχουν τον δικαίωμα να πα- 
ρευρίσκονται, στην αίθουσα ψηφοφορίας, να διατυπώ¬ 
νουν κάθε παρατήρηση ή ένσταση σχετικά με την τάξη της 
ψηφοφορίας για το συμφέρον των υποψηφίων, να παρευ- 
ρίσκονται στη διαλογή των ψήφων και να ασκούν κάθε 
άλλο δικαίωμα που επιτρέπεται από την απόφαση αυτή. Η 
απουσία υποψηφίων και των αντιπροσώπων ή των ανα¬ 
πληρωτών τους δεν εμποδίζει τις εκλογικές διαδικασίες. 

Αρθρο 6 

Εφορευτικές Επιτροπές 

1. Η ψηφοφορία γίνεται ενώπιον Εφορευτικής Επιτρο¬ 
πής. 

2. Σε κάθε κατάστημα ψηφοφορίας συστήνεται Τριμε¬ 
λής Εφορευτική Επιτροπή που αποτελείται από τρεις 
υπαλλήλους με ισάριθμους αναπληρωτές τους. Πρόεδρος 
της Εφορευτικής Επιτροπής, ορίζεται ο υπάλληλος που 
έχει τον ανώτερο βαθμό. Μεταξύ ισοβάθμων, ο πρόεδρος 
αναδεικνύεται με κλήρωση. 

3. Τα τρία τακτικά και τρία αναπληρωματικά μέλη των 
Εφορευτικών Επιτροπών κληρώνονται μέχρι 1 Μαΐου από 
τους γραμμένους στον οριστικό πίνακα εκλογέων για κάθε 
πρωτοδικειακή περιφέρεια. Εξαιρούνται όσοι έχουν υπο¬ 
βάλει υποψηφιότητα. Η κλήρωση είναι δημόσια και γίνεται 
από τον Προϊστάμενο της Διεύθυνσης Γραμματείας κάθε 
Πρωτοδικείου, ενώπιον δύο τουλάχιστον υπαλλήλων, και 
ενός εκπροσώπου της οικείας Πρωτοβάθμιας συνδικαλι¬ 
στικής οργάνωσης. 

Η ημέρα και η ώρα της δημόσιας κλήρωσης γνωστο¬ 
ποιείται πέντε ημέρες ενωρίτερα με τοιχοκόλληση ανα¬ 
κοίνωσης σε κάθε κατάστημα ψηφοφορίας. Για τις ενέρ¬ 


γειες της κλήρωσης συντάσσεται σχετικό πρακτικό. 

Κατά την κλήρωση εξάγεται μέχρι διπλάσιος αριθμός 
αναπληρωματικών μελών, όπου σύμφωνα με τον αριθμό 
των υπηρετούντων είναι δυνατόν, τα οποία αναγράφονται 
σε πίνακα κατά σειρά κλήρωσή τους. Με την φροντίδα των 
Προϊσταμένων των Πρωτοδικείων ειδοποιούνται αυθημε¬ 
ρόν για το διορισμό τους τα τακτικά και τα αναπληρωμα¬ 
τικά μέλη κατά τη σειρά της κλήρωσής τους. 

4. Ο Προέδρος της κάθε εφορευτικής επιτροπής α) με 
έγγραφό του προς όλες τις υπηρεσίες της περιφέρειας 
του Πρωτοδικείου δέκα ημέρες τουλάχιστον πριν από την 
ορισμένη ημέρα ψηφοφορίας γνωστοποιεί την ημερομη¬ 
νία ψηφοφορίας, το κατάστημα που θα διεξαχθεί και τα 
ονοματεπώνυμα των υποψηφίων όπως αυτά αναφέρονται 
στον οριστικό πίνακα των υποψηφίων, και β) μεριμνά για 
την προετοιμασία του καταστήματος ψηφοφορίας, τον 
εφοδιασμό του με τα αναγκαία εκλογικά είδη, όπως κάλ¬ 
πες, έπιπλα, ειδικό διαχώρισμα κ.λπ. και γενικότερα για 
την ορθή και απρόσκοπη διαξαγωγή της ψηφοφορίας. Το 
κατάστημα ψηφοφορίας διευθετείται κατά τρόπο ώστε να 
εξασφαλίζεται η μυστικότητα της ψηφοφορίας. Οι δαπά¬ 
νες για την κατασκευή των καλπών και την προμήθεια του 
λοιπού εκλογικού υλικού επιβαρύνουν το Υπουργείο Δι¬ 
καιοσύνης. 

5. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντά τους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον πα¬ 
ραπάνω λόγο, αναπληρώνονται από τα αναπληρωματικά 
μέλη. Αν η αναπλήρωση είναι αδύνατη, τα ελλείποντα 
μέλη αναπληρώνονται βάσει του πίνακα του πρώτου εδα¬ 
φίου της παραγράφου 4 του άρθρου αυτού κατά τη σειρά 
της κλήρωσής τους. Αδικαιολόγητη παράλειψη άσκησης 
των καθηκόντων μέλους της Εφορευτικής Επιτροπής συ¬ 
νεπάγεται υποχρεωτικά άσκηση πειθαρχικής δίωξης σύμ¬ 
φωνα με τις διατάξεις του Ν.Δ. 1025/71. 

6. Η Εφορευτική Επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Επιτροπής αναθέτει σε ένα από τα μέλη 
της καθήκοντα γραμματέα για τη σύνταξη των πρακτι¬ 
κών. 

7. Η Εφορευτική Επιτροπή αποφασίζει κατά πλειοψη- 
φία. 

8. Η Εφορευτική Επιτροπή χρησιμοποιεί τη σφραγίδα 
του οικείου Πρωτοδικείου. Ο γραμματέας της Επιτροπής 
μετά το τέλος της ψηφοφορίας παραδίδει τη σφραγίδα 
στην υπηρεσία. 

Αρθρο 7 

Ψηφοδέλτια - Φάκελοι 

1. Τα ψηφοδέλτια κατασκευάζονται από λευκό χαρτί για 
το Σώμα Εκλεκτόρων των Υπηρεσιακών Συμβουλίων του 
Αρείου Πάγου και χρωματιστό για τα Σώματα Εκλεκτόρων 
των Υπηρεσιακών Συμβουλίων των οικείων Εφετείων, που 
χορηγεί το Δημόσιο και είναι έντυπα. Η εκτύπωσή τους γί¬ 
νεται με φροντίδα του Προϊσταμένου της Διεύθυνσης 
Γ ραμματείας του οικείου Πρωτοδικείου. 

2. Τα ψηφοδέλτια περιλαμβάνουν τους τίτλους των 
Υπηρεσιακών Συμβουλίων, καθώς και τα ονοματεπώνυμα 
και πατρώνυμα των υποψηφίων. 

3. Τα ψηφοδέλτια εκτυπώνονται σε αριθμό τουλάχιστον 

διπλάσιο του αριθμού των εγγεγραμμένων στον πίνακα 
εκλογέων. 

4. Κατασκευάζονται ομοιόμορφοι φάκελοι απά αδιαφα¬ 
νές χαρτί, χρώματος αντιστοίχου προς τα ψηφοδέλτια, με 
φροντίδα του Προϊσταμένου της Διεύθυνσης Γραμματεΐας 
κάθε Πρωτοδικείου. 

Αρθρο 8 

Ακυρότητα ψηφοδελτίων 

1. Λέξεις, υπογραμμίσεις, διαγραφές, στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφάσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφάσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της ψη¬ 
φοφορίας, επάγονται την ακυρότητα του ψηφοδελτίου 
που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής πε¬ 
ριπτώσεις που ορίζονται περιοριστικά, δηλαδή αν: 

α) Χρησιμοποιηθεί για την εκλογή εκπροσώπων σε Υπη¬ 
ρεσιακό Συμβούλιο άλλο από εκείνο που αναγράφεται 
πάνω σ' αυτό. 

β) Βρεθεί σε φάκελο που δεν είναι σύμφωνος με τους 
όρους της παραγράφου 4 του άρθρου 9 της απόφασης αυ¬ 
τής. 

γ) Δεν είναι έντυπο έστω και εν μέρει. 

δ) Εκτυπώθηκε σε χαρτί που διαφέρει ολοφάνερα στο 
χρώμα, από αυτό που χορηγήθηκε από την Εφορευτική 
Επιτροπή. 

ε) Βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

στ) Βρεθούν στο φάκελο περισσότερα από ένα ψηφο¬ 
δέλτια εκτός και εάν έχουν σταυρούς στους ίδιους υποψη¬ 
φίους οπότε είναι έγκυρα και υπολογίζονται ως μία ψή¬ 
φος. 

ζ) Έχει περισσότερους από δύο σταυρούς. 

η) Δεν έχει καθόλου σταυρούς. 

Άρθρο 9 

Διαδικασία εκλογών 

1. Η ψηφοφορία διαρκεί μία ημέρα μόνο, από την 8η 
πρωινή μέχρι και την 5η μεταμεσημβρινή ώρα. 

2. Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 
είναι υποχρεωμένα να βρίσκονται στο κατάστημα ψηφο¬ 
φορίας για να παραλάβουν το κατάστημα, τις κάλπες, τα 
έπιπλα και τα υπόλοιπα εκλογικά είδη. 

3. Ακολούθως ανοίγονται οι κάπλες και εξετάζονται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους, αν είναι 
άδειες και κατόπιν κλείνονται και σφραγίζονται από την 
Επιτροπή. 

4. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

5. Την καθορισμένη ώρα ο Πρόεδρος της Επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 


6. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει το Βιβλιάριο Υγείας και επαληθεύει την εγ¬ 
γραφή τους στους πίνακες εκλογέων. Το Βιβλιάριο Υγείας 
σφραγίζεται από τον Πρόεδρο της Εφορευτικής Επιτρο¬ 
πής. 

7. Η Εφορευτική Επιτροπή δίνει σε κάθε εκλογέα δύο 
φακέλους σφραγισμένους με τη σφραγίδα της και μονο¬ 
γραφημένους από τον Πρόεδρό της καθώς και δύο ψηφο¬ 
δέλτια. 

8.0 εκλογέας αποσύρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μέχρι δύο υποψηφίους από τους ανα- 
Υραφομένους στο ψηφοδέλτιο, τοποθετεί το ψηφοδέλτιο 
στο φάκελο που του έχει παραδοθεί. Μετά επιστρέφει 
στην Εφορευτική Επιτροπή, επιδεικνύει τους φακέλους 
στον Πρόεδρό τους και στους παρισταμένους, ώστε να εί¬ 
ναι εμφανές ότι κρατά δύο φακέλους με τη σφραγίδα της 
Επιτροπής και τη μονογραφή του Προέδρου και στη συνέ¬ 
χεια τους ρίχνει στις αντίστοιχες κάλπες. 

9. Οι σταυροί προτίμησης τίθενται δεξιά ή αριστερά των 
ονοματεπωνύμων των υποψηφίων με στυλογράφο χρώμα¬ 
τος μπλε ή μαύρου. 

10. Το ονοματεπώνυμο των εκλογέων που ψηφίζουν, 
καθώς και ο αριθμός τους στον πίνακα εκλογέων του άρ¬ 
θρου 3 της απόφασης αυτής, αναγράφονται κατά τη σειρά 
προσέλευσής τους, στο πρωτόκολλο ψηφοφορίας που 
τηρεί η Εφορευτική Επιτροπή σύμφωνα με την παρά¬ 
γραφο 7 του άρθρου 8 της απόφασης αυτής. Όταν τελει¬ 
ώσει η ψηφοφορία, κλείνεται με πρωτόκολλο ψηφοφο¬ 
ρίας και υπογράφεται από τα μέλη της επιτροπής και τους 
παρευρισκομένους υποψηφίους ή αντιπροσώπους ή ανα¬ 
πληρωτές τους. 

11. Η φροντίδα για την τήρηση της δημόσιας τάξης στον 
τόπο της ψηφοφορίας και γύρων από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύται σε όλη τη διάρκεια της ψηφοφορίας η παρα¬ 
μονή στην αίθουσα ψηφοφορίας άλλου προσώπου εκτός 
από τα μέλη της Εφορευτικής Επιτροπής και τους υποψη¬ 
φίους ή τους αντιπροσώπους τους ή τους αναπληρωτές 
τους. 

12. Όταν περάσει η καθορισμένη ώρα για τη λήξη της 
ψηφοφορίας κηρύσσεται η αποπεράτωσή της και κλείνο- 
νται οι πόρτες του καταστήματος ψηφοφορίας. Πάντως η 
Εφορευτική Επιτροπή μπορεί να παρατείνει την ψηφοφο¬ 
ρία εφόσον έχουν προσέλθει πριν από τη λήξη της, εκλο¬ 
γείς που δεν μπόρεσαν να ψηφίσουν. Η ώρα της περάτω- 
σης της ψηφοφορίας καθώς και ο λόγος της τυχόν παρά¬ 
τασής της αναγράφονται στο βιβλίο πρακτικών. 

Άρθρο 10 

Ενστάσεις κατά τη διάρκεια της ψηφοφορίας 

1. Κάθε υποψήφιος, ή αντιπρόσωπός του, ή αναπληρω¬ 
τής του, έχουν το δικαίωμα να υποβάλουν στην Εφορευ¬ 
τική Επιτροπή ενστάσεις για παραβάσεις διατάξεων της 
απόφασης αυτής. Κατά της διάρκεια της ψήφοφορίας 
μέσα ή έξω από το εκλογικό κατάστημα. Οι ενστάσεις εί¬ 
ναι γραπτές και καταχωρούνται υποχρεωτικά στο βιβλίο 
των πρακτικών. 

2. Για τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψήφο- 

φορία. Οι αποφάσεις της καταχωρούνται στο βιβλίο πρα¬ 
κτικών. 

Άρθρον11 

Διαλογή ψηφοδελτίων. 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει τις κάλπες. Στο βι¬ 
βλίο πρακτικών πιστοποιείται ότι οι σφραγίδες της κάλπης 
βρέθηκαν άθιχτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν' ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν απά την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν επαναλαμβάνεται η αρίθμηση. Αν και πάλι 
προκύψει διαφορά αφαιρούνται οι φάκελοι εκείνοι που 
δεν έχουν τη μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουν τη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφορά, 
τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνται στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνται 
κατ’ αυτόν τον τρόπο καταστρέφονται από τον Πρόεδρο 
της Εφορευτικής Επιτροπής. Η Εφορευτική Επιτροπή 
οφείλει σε κάθε περίπτωση να διατυπώσει στα πρακτικά 
τη γνώμη της για την αιτία της ύπαρξής πλεοναζόντων φα¬ 
κέλων. 

5. Μετά τη αρίθμηση των φακέλων ο Πρόεδρος της Επι¬ 
τροπής αποσφραγίζει κάθε φάκελο ξεχωριστά και αφού 
εξακριβώσει το έγκυρο του ψηφοδελτίου που περιέχει και 
το οποίο επιδεικνύει σε όποιον από τους παρισταμένους 
(μέλη της Εφορευτικής Επιτροπής, υποψηφίους ή αντι¬ 
προσώπους τους) το ζητήσει, διαβάζει μεγαλοφώνως το 
ονοματεπώνυμο των υποψηφίων που φέρουν σταυρό 
προτίμησης. Κάθε έγκυρο ψηφοδέλτιο αριθμείται και μο- 
νογράφεται από τον Πρόεδρο της Εφορευτικής Επιτρο¬ 
πής. Αφού προσδιοριστούν τα έγκυρα ψηφοδέλτια, γίνε¬ 
ται η καταμέτρηση των σταυρών προτίμησης υπέρ κάθε 
υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 
διαλογής. 

7. Κατά τα λοιπά εφαρμόζονται οι διατάξεις της πάγιας 
εκλογικής νομοθεσίας. 

Άρθρον 12 

Ανάδειξη - Ανακήρυξη Εκλεκτόρων 

1. Μετά τον τερματισμό της διαλογής των ψηφοδελ¬ 
τίων, οι Εφορευτικές Επιτροπές προβαίνουν στη δημόσια 
ανάδειξη των εκλεκτόρων για τα Υπηρεσιακά Συμβούλια 
τόσο του Αρείου Πάγου όσο και των αντίστοιχων Εφε- 
τείων. Οι Εφορευτικές επιτροπές επίσης ανακηρύσσουν 
όλους τους υπόλοιπους υποψηφίους, αναπληρωματικούς 
εκλέκτορες με τη σειρά των σταυρών προτίμησης που 
έλαβαν. 

2. Επικυρωμένο αντίγραφο Πρακτικών, μαζί με τους πί¬ 
νακες των εκλεγέντων εκλεκτόρων για τα Υπηρεσιακά 
Συμβούλια του Αρείου Πάγου και του Συμβουλίου του οι¬ 


κείου Εφετείου, αποστέλλουν οι Εφορευτικές Επιτροπές 
στον Προϊστάμενο της Διεύθυνσης Γραμματείας του 
Αρείου Πάγου και στον Προϊστάμενο της Διεύθυνσης 
Γραμματείας του οικείου Εφετείου αντίστοιχα. 

3. Η θητεία των εκλεκτόρων είναι ίση με τη θητεία των 
αιρετών εκπροσώπων των δικαστικών υπαλλήλων στα Δι¬ 
καστικά (Υπηρεσιακά) Συμβούλια. 

Άρθρον 13 
Παράδοση Στοιχείων 

1. Μετά την ανακήρυξη των εκλεκτόρων, κάθε εφορευ¬ 
τική Επιτροπή παραδίδει στον Προϊστάμενο της Διεύθυν¬ 
σης Γ ραμματείας του οικείου Πρωτοδικείου για φύλαξη, 
το προτόκολλο ψηφοφορίας, το βιβλίο πρακτικών και όσα 
άλλα εκλογικά έγγραφα υπάρχουν, καθώς και τα ψηφο¬ 
δέλτια τακτοποιημένα κατά τη σειρά που αριθμήθηκαν. 
Για την παράδοση υπογράφεται σχετικό προτόκολλο. 

2. Τα στοιχεία αυτά φυλάσσονται για δύο (2) έτη από την 
ανάδειξη των εκλεκτόρων και ύστερα καταστρέφονται. 

Άρθρον 14 

Επανάληψη ψηφοφορίας 

1. Αν ακυρωθεί η εκλογή των εκλεκτόρων για κάποιο 
υπηρεσιακό συμβούλιο και διαταχθεί η επανάληψη της 
ψηφοφορίας, η ψηφοφορία επαναλαμβάνεται ολικώς ή 
μερικώς με βάση τους πίνακες εκλογέων που χρησιμοποι¬ 
ήθηκαν κατά την αρχική ψηφοφορία. Πρόταση και ανακή¬ 
ρυξη νέων υποψηφίων δεν επιτρέπεται. 

Άρθρον15 

Συνέλευση Εκλεκτόρων (Εφετειακή και Πανελλαδική) 

1. Σε κάθε εφετειακή περιφέρεια των Πολιτικών και 
Ποινικών Δικαστηρίων και των Εισαγγελιών τους, συγκρο¬ 
τείται Συνέλευση Εκλεκτόρων στην έδρα του οικείου Εφε- 
τείου από την οποία εκλέγονται οι αιρετοί εκπρόσωποι 
των δικαστικών υπαλλήλων στο Δικαστικό (Υπηρεσιακό) 
Συμβούλιο του οικείου Εφετείου. Πανελλαδική Συνέλ- 
λευση Εκλεκτόρων συγκροτείται στην Αθήνα προκειμέ- 
νου για την εκλογή των αιρετών εκπροσώπων των δικαστι¬ 
κών υπαλλήλων στο δμελές και 7μελές Υπηρεσιακό Συμ¬ 
βούλιο του Αρείου Πάγου. 

2. Γ ια να γίνουν δεκτοί στη Συνέλευση οι αντιπρόσωποι 
εκλέκτορες πρέπει να είναι εφοδιασμένοι με επικυρω¬ 
μένο αντίγραφο ή απόσπασμα των πρακτικών εκλογής 
τους απότην Εφορευτική Επιτροπή. Παράσταση και ψή¬ 
φος στη Συνέλευση με πληρεξούσιο απαγορεύεται. 

3. Παραίτηση εκλέκτορα γίνεται προς τη Συνέλευση και 
αντικαθίσταται από τον αμέσως επόμενο σε σταυρούς 
προτίμησης υποψήφιο της οικείας Πρωτοδιακειακής Πε¬ 
ριφέρειας. 

4. Στην Εφετειακή Συνέλευση συμμετέχει μόνο με δι¬ 
καίωμα λόγου (και όχι ψήφου) ο Πρόεδρος του Δ.Σ. κάθε 
Πρωτοβάθμιας συνδικαλιστικής οργάνωσης που υπάγεται 
στην οικεία εφετειακή περιφέρεια. 

5. Στην Πανελλαδική Συνέλευση συμμετέχουν μόνο με 
δικαίωμα λόγου ο Πρόεδρος, οι δύο αντιπρόεδροι, ο γραμ¬ 
ματέας και τρία μέλη του Δ.Σ. της ΟΔΥΕ, τα οποία ορίζει 
το Δ.Σ. 

6. Εάν οι συνδικαλιστές των δύο προηγουμένων παρα¬ 
γράφων τυγχάνει να είναι εκλεγμένοι εκλέκτορες στην 

(Εφετειακή ή Πανελλαδική) Συνέλευση, τότε τα αντί¬ 
στοιχα Δ.Σ. των πρωτοβάθμιων συλλόγων και της ΟΔΥΕ, 
ορίζουν άλλα μέλη της για να παρευρεθούν στη Συνέ¬ 
λευση. 

Άρθρο 16 

Αρμοδιότητες - Σύγκληση Συνέλευσης 

1. Η Συνέλευση (Εφετειακή ή Πανελλαδική): 

α) Εκλέγει τους εκπροσώπους (τακτικούς και αναπλη¬ 
ρωματικούς) των δικαστικών υπαλλήλων για τα αντίστοιχα 
Υπηρεσιακά Συμβούλια (Εφετείου ή Αρείου Πάγου). 

β) Συζητά και εκτιμά το έργο των αιρετών εκπροσώπων 
στα Υπηρεσιακά Συμβούλια. 

γ) Αποφασίζει σε θέματα ανακλητότητας των αιρετών 
εκπροσώπων. 

δ) Συζητά και αποφασίζει για κάθε θέμα σχετικά με την 
υπηρεσιακή κατάσταση, το πειθαρχικό δίκαιο των δικαστι¬ 
κών υπαλλήλων, την λειτουργία των Υπηρεσιακών Συμ¬ 
βουλίων και την παρουσία των αιρετών εκπροσώπων των 
δικαστικών υπαλλήλων σ’ αυτά. 

2. Η Συνέλευση συνέρχεται μετά την εκλογή των εκλε¬ 
κτόρων το αργότερο μέχρι 15 Ιουνίου και σε εργάσιμη 
ημέρα. Η Συνέλευση συνέρχεται υποχρεωτικά άλλη μιά 
φορά το β' δεκαπενθήμερο του Μαΐου του επομένου 
έτους. 

3. Η πρόσκληση για τη σύγκληση της Συνέλευσης προ- 
κειμένου για την εφετειακή περιφέρεια υπογράφεται από 
τον Προϊστάμενο της Διεύθυνσης Γραμματείας του οι¬ 
κείου Εφετείου και προκειμένου για την Πανελλαδική Συ¬ 
νέλευση από τον Προϊστάμενο της Διεύθυνσης Γραμμα¬ 
τείας του Αρείου Πάγου. 

4. Η πρόσκληση κοινοποιείται στους εκλεγμένους αντι¬ 
προσώπους - εκλέκτορες και στα αντίστοιχα Δ.Σ. των συν¬ 
δικαλιστικών οργανώσεων των δικαστικών υπαλλήλων 
(πρωτοβάθμια και ΟΔΥΕ) 8 τουλάχιστον ημέρες πριν την 
ημερομηνία σύγκλησης της Συνέλευσης και περιλαμβάνει 
την ημερομηνία, τον τόπο και τα θέματα της ημερήσιας 
διάταξης. 

5. Έκτακτη (Εφετειακή ή Πανελλαδική) Συνέλευση 
προκηρύσσεται και συγκαλείται όταν το κρίνει αναγκαίο το 
1/5 των εκλεκτόρων ή οι δύο αιρετοί εκπρόσωποι στο 
Υπηρεσιακό Συμβούλιο. 

6. Και στις δύο περιπτώσεις κατατίθεται στον Πρόεδρο 
της Συνέλευσης και στον Προϊστάμενο της Διεύθυνσης 
Γραμματείας του Εφετείου ή του Αρείου Πάγου αντί¬ 
στοιχα έγγραφη αίτηση όπου ορίζονται και τα θέματα της 
ημερήσιας διάταξης. 

Η Έκτακτη Συνέλευση συγκαλείται μέσα σε οκτώ (8) 
ημέρες από την υποβολή της αίτησης και η πρόσκληση 
που συνυπογράφεται από τον Πρόεδρο της Συνέλευσης 
και τον Προϊστάμενο της Διεύθυνσης Γ ραμματείας αντί¬ 
στοιχα του οικείου Εφετείου ή του Αρείου Πάγου, κοινο¬ 
ποιείται πέντε (5) ημέρες πριν την ημερομηνία σύγκλησης 
της Έκτακτης Συνέλευσης στους εκλεγμένους αντιπρο¬ 
σώπους εκλέκτορες και στα αντίστοιχα Δ.Σ. των συνδικα¬ 
λιστικών οργανώσεων, θέματα απαρτίας, διαδικασιών, 
ψηφοφοριών κ.λπ. που ισχύουν για την Τακτική Συνέ¬ 
λευση έχουν εφαρμογή και στις Έκτακτες Συνελεύσεις. 

Άρθρο 17 

Διαδικασίες Συνέλευσης - Αρχαιρεσίες 

1. Χρέη προσωρινού Προέδρου εκτελεί ο Πρόεδρος της 


Εφορευτικής Επιτροπής του Πρωτοδικείου της έδρας της 
Εφετειακής Περιφέρειας προκειμένου για τις εφετειακές 
Συνελεύσεις και προκειμένου για την Πανελλαδική Συνέ¬ 
λευση, ο Πρόεδρος της Εφορευτικής Επιτροπής του Πρω¬ 
τοδικείου Αθηνών. Ο προσωρινός Πρόεδρος ελέγχει τα 
νομιμοποιητικά στοιχεία των εκλεκτόρων, συντάσσει κα¬ 
τάλογο των παρισταμένων και νομιμοποιημένων εκλεκτό¬ 
ρων και υποβάλλει έκθεση για την ύπαρξη ή μη απαρτίας. 

2. Για τις τυχόν ενστάσεις που υποβάλλονται από τους 
εκλέκτορες σχετικά με θέματα νομιμοποίησης, αποφασί¬ 
ζει η συνέλευση πριν την εκλογή Προεδρείου ή Προέδρου. 
Στη συγκεκριμένη ψηφοφορία δικαίωμα ψήφου έχουν οι 
νομιμοποιηθέντες από τον προσωρινό Πρόεδρο. 

3. Μετά τη διαπίστωση της απαρτίας εκλέγεται Τριμε¬ 
λές Προεδρείο ή Πρόεδρος σε περίπτωση που το εκλε- 
κτορικό σώμα αποτελείται από 10 το πολύ εκλέκτορες με 
ανοικτή ψηφοφορία. Χρέη Προέδρου εκτελεί το αρχαιό¬ 
τερο στα χρόνια υπηρεσίας μέλος του Προεδρείου. 

4. Η Συνέλευση βρίσκεται σε απαρτία αν παρευρίσκο- 
νται τα 3/4 των δικαιουμένων να συμμετάσχουν εκλεκτό¬ 
ρων. Σε περίπτωση που δεν υπάρχει απαρτία, η Συνέ¬ 
λευση συγκαλείται με τα ίδια ακριβώς θέματα την επομένη 
μέρα και βρίσκεται σε απαρτία αν παρίσταται το 1 /2 των 
δικαιουμένων να συμμετάσχουν εκλεκτόρων. Αν δεν 
υπάρξει και πάλι απαρτία συγκαλείται απαρχής νέα συνέ¬ 
λευση εντός 8 ημερών. 

5. Τις εργασίες διευθύνει το Τριμελές Προεδρείο ή ο 
Πρόεδρος. Οι αποφάσεις παίρνονται με απόλυτη πλειο- 
ψηφία των παρόντων, εκτός από τις αποφάσεις για ανά¬ 
κληση των αιρετών εκπροσώπων, για τις οποίες απαιτείται 
πλειοψηφία των 2/3 των παρόντων. 

6. Στα θέματα της ημερήσιας διάταξης μπορεί να προ¬ 
στεθούν και άλλα αν προταθούν από τους εκλέκτορες, 
πριν την έναρξη της συζήτησης των θεμάτων της ημερή¬ 
σιας διάταξης, με απόφαση της πλειοψηφίας του σώμα¬ 
τος. 

7. Οι αποφάσεις που αφορούν τις αρχαιρεσίες για την 
εκλογή των αιρετών εκπροσώπων στα Υπηρεσιακά Συμ¬ 
βούλια, την έγκριση λογοδοσίας και την ανακλητότητα των 
αιρετών εκπροσώπων λαμβάνονται με μυστική ψηφοφο¬ 
ρία, αλλιώς είναι άκυρες. Σε κάθε άλλη περίπτωση η ψη¬ 
φοφορία γίνεται με ανάταση της χειρός ή με άλλο τρόπο, 
ποτέ όμως δια βοής. 

8. Οι αρχαιρεσίες διεξάγονται στο τέλος των εργασιών 
της Συνέλευσης ενώπιον της Εφορευτικής Επιτροπής του 
Πρωτοδικείου της έδρας του Εφετείου (και για την Εφε- 
τειακή και για την Πανελλαδική Συνέλευση). 

9. Η Εφορευτική Επιτροπή δέχεται τις έντυπες αιτήσεις 
υποψηφιότητας και ανακηρύσσει τους υποψηφίους. Συ¬ 
ντάσσει προς τούτο σχετικό πρακτικό που ανακοινώνει 
στη Συνέλευση και τοιχοκολλεί σε εμφανές σημείο στο 
χώρο της Συνέλευσης. Κηρύσσει την έναρξη και τη λήξη 
των αρχαιρεσιών, φροντίζει για την ύπαρξη ικανού αριθμού 
ψηφοδελτίων, εποπτεύει κατά τη διάρκεια των αρχαιρε¬ 
σιών την ομαλή και ανεπηρέαστη διεξαγωγή της ψηφοφο¬ 
ρίας και τέλος αποφασίζει επί των υποβαλλομένων ενστά¬ 
σεων. 

10. Οι αιτήσεις υποψηφιότητας υποβάλλονται εγγρά- 
φως στην Εφορευτική Επιτροπή, τρεις (3) ώρες πριν την 
έναρξη των αρχαιρεσιών. Δεν μπορεί να είναι κάποιος 
υποψήφιος ταυτόχρονα και για το 5μελές και για το 7με- 
λές Υπηρεσιακό Συμβούλιο του Αρείου Πάγου. 

11. Με βάση τις αιτήσεις των υποψηφίων, η Εφορευτική 
Επιτροπή καταρτίζει ενιαίο ψηφοδέλτιο κατ’ απόλυτο αλ¬ 
φαβητική σειρά. Τα ψηφοδέλτια είναι όμοια και μπορεί να 
είναι τυπωμένα ή γραμμένα στη γραφομηχανή και φωτο- 
τυπημένα. Προκειμένου για τα ψηφοδέλτια εκλογής εκ¬ 
προσώπων στα Υπηρεσιακά Συμβούλια των Εφετείων, στο 
πάνω μέρος αναγράφεται ο τίτλος του Συμβουλίου και 
ακολουθούν τα ονόματα των υποψηφίων. Προκειμένου 
για το ψηφοδέλτιο εκλογής αιρετών εκπροσώπων στο Πε¬ 
νταμελές και Επταμελές Υπηρεσιακό Συμβούλιο του 
Αρείου Πάγου, αυτό περιλαμβάνει κατά το ήμισυ τους 
υποψηφίους για το Πενταμελές και κατά το ήμισυ τους 
υποψηφίους για το Επταμελές. Στο πάνω μέρος κάθε στή¬ 
λης αναγράφεται ο τίτλος του Συμβουλίου. 

12. Οι φάκελοι που χρησιμοποιούνται είναι λευκοί, 
ομοιόμορφοι και φέρουν την υπογραφή της Εφορευτικής 
Επιτροπής και τη σφραγίδα του αντίστοιχου Εφετείου ή 
του Αρείου Πάγου. 

13. Η ψηφοφορία γίνεται με βάση τον κατάλογο των νο- 
μιμοποιηθέντων εκλεκτόρων και την επίδειξη του Βιβλια¬ 
ρίου Υγείας. Κάθε ψηφοφόρος δικαιούται να βάζει μέχρι 
δύο σταυρούς προτίμησης. 

14. Για τη διαλογή των ψηφοδελτίων, την εγκυρότητα ή 
την ακυρότητά τους και τη σύνταξη των πρακτικών εφαρ¬ 
μόζονται οι διατάξεις της παρούσας. 

Αρθρο 18 

Ανάδειξη αιρετών εκπροσώπων 

1. Η εφορευτική Επιτροπή καταρτίζει πίνακα, στον 
οποίο συμπεριλαμβάνονται όλοι οι υποψήφιοι, κατά τη 
σειρά των σταυρών προτίμησης που έχουν συγκεντρώσει. 
Σε περίπτωση ισοψηφίας γίνεται κλήρωση. Ο ανωτέρω πί¬ 
νακας παραδίδεται στον Πρόεδρο του οικείου Δικαστικού 
(Υπηρεσιακού) Συμβουλίου. 

2. Για κάθε Δικαστικό (Υπηρεσιακό) Συμβούλιο εκλέγο¬ 
νται με τη σειρά των σταυρών προτίμησης που έλαβαν δύο 
(2) τακτικοί και δύο (2) αναπληρωματικοί εκπρόσωποι. 

3. Αν αιρετός εκπρόσωπος παραιτηθεί ή ανακληθεί ή 
καθ’ οιονδήποτε τρόπο απωλέσει την ιδιότητά του, τη 
θέση του καταλαμβάνει ο πρώτος αναπληρωματικός, ενώ 
πρώτος αναπληρωματικός καθίσταται ο δεύτερος ανα¬ 
πληρωματικός, του οποίου τη θέση καταλαμβάνει ο πρώ¬ 
τος σε σταυρούς προτίμησης του πίνακα της παρ. 1, του 
παρόντος και ούτω καθ’ εξής. 

Αρθρο 19 

Αιρετοί Εκπρόσωποι - αρμοδιότητες 

1. Οι αιρετοί εκπρόσωποι παρευρίσκονται σε όλες τις 
συνεδριάσεις των Δικαστικών (Υπηρεσιακών) Συμβουλίων 
και υπερασπίζονται τα δικαιώματα των δικαστικών υπαλ¬ 
λήλων όπως αυτά προκύπτουν από το Σύνταγμα και τους 
νόμους. Ενεργούν με βάση τις αρχές και κατευθύνσεις του 
συνδικαλιστικού κινήματος, όπως αυτές προκύπτουν από 
τις αποφάσεις των οργάνων του. 

2. Έχουν δικαίωμα να συγκαλούν έκτακτα την Συνέ¬ 
λευση των Εκλεκτόρων, με αίτησή τους προς τον Πρόεδρο 
της Συνέλευσης και τον Προϊστάμενο της Διεύθυνσης 
Γραμματείας του οικείου Εφετείου ή του Αρείου Πάγου 
αντίστοιχα. 

3. Έχουν δικαίωμα να υποβάλλουν προτάσεις στα αντί¬ 
στοιχα συνδικαλιστικά όργανα για θέματα που κρίνουν ότι 
πρέπει να πάρουν αποφάσεις τα όργανα αυτά. 


4. Οι αιρετοί εκπρόσωποι δεν μπορούν να παρευρίσκο- 
νται στο Συμβούλιο στο οποίο συζητείται υπηρεσιακό ή 
πειθαρχικό θέμα, που τους αφορά προσωπικά. Στην περί¬ 
πτωση αυτή αντικαθίστανται από τον αναπληρωτή τους. 

5. Οι αιρετοί εκπρόσωποι όταν συγκληθεΙ η Τακτική Συ¬ 
νέλευση των Εκλεκτόρων είναι υποχρεωμένοι να καταθέ¬ 
σουν στον Πρόεδρο της Συνέλευσης και στον Προϊστά¬ 
μενο της Διεύθυνσης Γ ραμματείας του οικείου Εφετείου ή 
του Αρείου Πάγου αντίστοιχα γραπτή εισήγηση εντός δύο 

(2) ημερών αφότου τους γνωστοποιηθεί η ημερομηνία σύ¬ 
γκλησης της Συνέλευσης. Την εισήγηση κοινοποιούν και 
στα αντίστοιχα συνδικαλιστικά πρωτοβάθμια όργανα και 
στην ΟΔΥΕ. 

Στην εισήγηση περιλαμβάνεται αναφορά στα πεπραγ¬ 
μένα και την παρουσία τους στο Συμβούλιο και κάθε άλλο 
θέμα σχετικό με την ημερήσια διάταξη ή που δεν συμπερι- 
λαμβάνεται σ’ αυτή και το οποίο θεωρούν σημαντικό. 

Η εισήγηση αυτή με ευθύνη του Προέδρου της Συνέ¬ 
λευσης και του Προϊσταμένου της Διεύθυνσης Γραμμα¬ 
τείας του οικείου Εφετείου ή του Αρείου Πάγου αντί¬ 
στοιχα κοινοποιείται έγκαιρα και όχι αργότερα από τρεις 

(3) ημέρες πριν την ημερομηνία σύγκλησης της Συνέλευ¬ 
σης στους εκλέκτορες. Η ίδια διαδικασία των εισηγήσεων 
ισχύει και για τις έκτακτες Συνελεύσεις. 

6. Οι αιρετοί εκπρόσωποι (τακτικοί και αναπληρωματι¬ 
κοί) συνεργάζονται και ανταλλάσσουν απόψεις για τα θέ¬ 
ματα της ημερήσιας διάταξης των Δικαστικών (Υπηρεσια¬ 
κών) Συμβουλίων. 

7. Στους τακτικούς αιρετούς εκπροσώπυς παρέχεται 
άδεια από την υπηρεσία τους για την αυτοπρόσωπη πα¬ 
ρουσία τους στις συνεδριάσεις των Δικαστικών (Υπηρε¬ 
σιακών) συμβουλίων, καθώς και διευκολύνσεις για τη γενι¬ 
κότερη εκπλήρωση των καθηκόντων τους. 

Αρθρο 20 

Ανακλητότητα - παύση 

1. Οι αιρετοί εκπρόσωποι παύονται αυτοδίκαια σε περί¬ 
πτωση οριστικής απώλειας της ιδιότητας του δικαστικού 
υπαλλήλου, μετά από τελεσίδικη καταδικαστική απόφαση 
πειθαρχικού συμβουλίου. Σε περίπτωση προσωρινής παύ¬ 
σης τους, χάνουν την ιδιότητα των αιρετών εκπροσώπων, 
για όσο διάστημα ισχύει η προσωρινή παύση τους. 

2. Οι αιρετοί εκπρόσωποι ανακαλούνται: α) Όταν απου¬ 
σιάσουν αδικαιολόγητα από τρεις (3) συνεχείς συνεδριά¬ 
σεις των Δικαστικών (Υπηρεσιακών) Συμβουλίων, στα 
οποία μετέχουν, β) Όταν από την όλη παρουσία και στάση 
τους προκύπτει εμφανώς πλήρης αδιαφορία προς την 
στοιχειώδη εκπλήρωση των υποχρεώσεών τους. 

Άρθρο 21 

Μεταβατικές διατάξεις 

1. Κατά την πρώτη εφαρμογή της παρούσης αποφά- 
σεως, η προκήρυξη των εκλογών εκδίδεται μέχρι την 25 
Οκτωβρίου 1994, η σύνταξη των πινάκων εκλογέων θα 
πρέπει να γίνει μέχρι τις 31 Οκτωβρίου 1994, η τοιχοκόλ¬ 
ληση και ανακοίνωση αυτών μέχρι 4 Νοεμβρίου 1994, η 
υποβολή των ενστάσεων μέχρι 10 Νοεμβρίου 1994, η εξέ¬ 
ταση των αιτήσεων και των ενστάσεων μέχρι 15η Νοεμ- 

βρίου 1994. Η ανακήρυξη των υποψηφίων θα γίνει μέχρι 
31 Οκτωβρίου 1994, η υποβολή των ενστάσεων κατά των 
υποψηφίων μέχρι 4 Νοεμβρίου 1994 και η οριστικοποίηση 
των πινάκων υποψηφίων και η τοιχοκόλλησή τους μέχρι 10 
Νοεμβρίου 1994. Η συγκράτηση των Εφορευτικών Επι¬ 
τροπών θα γίνει μέχρι 4 Νοεμβρίου 1994. Η εκτύπωση και 
προώθηση των ψηφοδελτίων, των οριστικών καταλόγων 
και του εκλογικού υλικού σε όλες τις υπηρεσίες θα γίνει 
μέχρι 21 Νοεμβρίου 1994. 


2. Ημερομηνία ψηφοφορίας ορίζεται η 25η Νοεμβρίου 
1994. 

Άρθρο 22 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1994 

Ο ΥΠΟΥΡΓΟΣ 

ΓΈΩΡΠΟΣ ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





